CELEX: 62017TN0830
Language: hr
Date: 2017-12-22 00:00:00
Title: Predmet T-830/17: Tužba podnesena 22. prosinca 2017. – Szentes protiv Komisije

19.2.2018   
            
            
               HR
            
            
               Službeni list Europske unije
            
            
               C 63/20
            
         Tužba podnesena 22. prosinca 2017. – Szentes protiv Komisije
   (Predmet T-830/17)
   (2018/C 063/27)
   Jezik postupka: francuski
   
      Stranke
   
   
      Tužitelj: Gyula Szentes (Luxembourg, Luksemburg) (zastupnik: F. Moyse, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku od 24. veljače 2017. i, ako je potrebno, akt kojim je odbijena tužiteljeva pritužba od 29. rujna 2017.;
            
         
               —
            
            
               naloži Komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni razlog temelji se na nezakonitosti obavijesti o otvorenom natječaju. Tužitelj tvrdi da je članak 6.4. Priloga III., koji isključuje to da zahtjevi za ponovno razmatranje podneseni zbog dovođenja u pitanje ocjene koju je provelo povjerenstvo za odabir dovedu do pozitivnog rezultata, nezakonit, s obzirom na to da je protivan pravu na djelotvoran pravni lijek iz članka 47. Povelje o temeljnim pravima. Budući da se pobijana odluka temelji na navedenoj odredbi, ona je također nezakonita.
            
         
               2.
            
            
               Drugi tužbeni razlog temelji se na povredi obveze obrazlaganja. Pobijana odluka se ograničava na navođenje izvadaka iz sudske prakse i ne navodi popis kriterija za odabir o kojima je povjerenstvo odlučilo prije rada na ocjeni prijava za natječaj.
            
         
               3.
            
            
               Treći tužbeni razlog temelji se na iskrivljenju činjenica i očitoj pogrešci u ocjeni. Tužitelj u tom smislu prigovara načinu na koji je povjerenstvo ocijenilo podatke navedene u prijavi za natječaj.
            
         
               4.
            
            
               Četvrti tužbeni razlog temelji se na povredi obavijesti o otvorenom natječaju. Tužitelj tvrdi da je povjerenstvo propustilo unakrsno ispitati različite kartice prijave za natječaj kako bi odlučilo ispunjava li tužitelj uvjete za sudjelovanje na natječaju.